Ferguson : Giggs verðskuldar að vera valinn bestur Ryan Giggs með enska meistaratitilinn sem hann hefur unnið 10 sinnum . Reuterse Komi Ryan Giggs við sögu með Manchester United gegn Tottenham á Old Trafford á morgun leikur hann sinn 800. leik fyrir félagið en Walesverjinn er leikjahæsti leikmaður félagins frá upphafi . Sir Alex Ferguson knattspyrnustjóri liðsins segir Giggs verðskulda að verða fyrir valinu sem leikmaður ársins en Giggs er ásamt fimm öðrum tilnefndur í kjörinu . ,, Ég vona að Giggs verði fyrir valinu . Hann hefur spilað 30 leiki á tímabilinu og verðskuldar að mínu mati að fá þessa viðurkenningu , " segir Ferguson en Giggs á möguleika á að verða enskur meistari í 11. sinn á ferlinum . ,, Ryan er stórkostlegur leikmaður . Hann nýtur mestrar virðingu allra leikmanna okkar og það er hreint með ólíkindum hversu lengi hann hefur verið í fremstu röð , " segir Ferguson á vef félagins . Giggs er 35 ára gamall sem hefur leikið allan sinn feril með Manchester United en fyrstu . Í leikjunum 799 sem hann hefur leikið fyrir Manchester-liðið hefur hann skorað 147 mörk og þau eru ófá mörkin sem hann hefur lagt upp fyrir félaga sína .